

KINNITATUD

RMK riigihangete osakonna juhataja

käskkirjaga nr. 1-47.2322/1.

## Hanke nimetus ja viitenumber

* 1. Hanke nimetus: Varangu paisule kalapääsu rajamine ja silla taastamine
  2. Riigihanke viitenumber: 240283
  3. Klassifikatsioon: 45112320-4 Maaparandustööd; 45112400-9 Kaevetööd; 77210000-5 Metsaraieteenused
  4. Hankemenetluse liik: avatud hankemenetlus
  5. Rahastaja fond: Ühtekuuluvusfond, meede: 2014-2020.8.1 Kaitsealuste liikide ja elupaikade säilitamine ning taastamine
  6. Projekti number: 2014-2020.8.01.20-0274
  7. Projekti nimi: Vooluveekogude tervendamine

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## Hanke lühikirjeldus

* 1. Töö eesmärgiks on Varangu paisule kalapääsu rajamine ja Selja jõel vana ülepääsu taastamine.
  2. Tööobjekt asub Selja jõel Lääne-Viru maakonnas Haljala vallas Varangu külas Veski katastriüksusel (kat. tunnus 19003:001:0024).
  3. Tööde teostamise aluseks on **Projekteerimisbüroo Kobras AS** poolt koostatud „Varangu paisu kalapääsu projektilahenduse tööprojekt“ (Töö nr 2021-076) (Lisa 4).
  4. **Enne tööde algust tuleb tööde teostajal taotleda Keskkonnaametist kompleksluba vee erikasutuseks ja kooskõlastust raiete teostamiseks veekaitsevööndis**. Hangitavad tööd jagunevad kahte gruppi- maatööd ja veesisesed tööd. Tööde raames on vaja teostada järgmised tegevused:

**Maatööd**

* Olemasoleva juurdepääsutee korrastamine koos nõvade ja truubi rajamisega
* Tööalale vajaliku ligipääsu kindlustamine ja vajadusel ajutise tee ehitamine
* Raieala raadamine ja puidu kokkuvedu.
* Derivatsioonikanali sisse ja väljavoolu täitmine koos betoonist tugimüüri ning drenaazitorustiku rajamisega kagupoolsesse sissevoolu kanalisse

**Veesisesed tööd**

* Kalda- ja jõesammaste remont ja olemasoleva ülevoolu madaldamine
* Kalapääsu rajamine
* Kaldakindlustuse rajamine
* Töödejärgse pinnase tasandamine ja muruseemne külvamine
* Ettevalmistustööd kalakaamera paigaldamiseks
* Silla rajamine kergliikluseks
  1. Tööde teostatakse kahes etapis. Esimeseks etapiks on maatööd, mille valmimise tähtaeg on hiljemalt **20. detsember 2021.** Teiseks etapiks on veesisesed tööd (lubatud teostada 1. juuni kuni 1. september), mille valmimise tähtaeg on hiljemalt **31. oktoober 2022.**
  2. Rajatud töödele on nõutav garantii kestvusega 2 aastat alates vastuvõtuakti allkirjastamisest Tellija poolt.
  3. **Objektiga on kohustuslik eelnev juhendatud tutvumine 31. augustil** või **7. septembril 2021 kell 11** (erandina kokkuleppel muul ajal).

**Eelnevalt registreeruda:** Jan Ruukel, 516 3074, e-post [jan.ruukel@rmk.ee](mailto:jan.ruukel@rmk.ee)

**Kogunemiskoht:** Lääne-Viru maakonnas Haljala vallas Varangu külas Veski katastriüksusel (kat. tunnus 19003:001:0024).

* 1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri. Juhul, kui pakkuja ei ole nimetud kuupäevadel osalenud objektiga juhendatud tutvumisel, jätab hankija pakkumuse läbi vaatamata.
  2. Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (https://riigihanked.riik.ee ).
  3. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
  4. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  5. Iga viidet, mille hankija teeb käesolevas hankes mõnele riigihangete seaduse paragrahvi 88 lõikes 2 nimetatud alusele kui pakkumuse tehnilisele kirjeldusele vastavuse kriteeriumile, tuleb lugeda selliselt, et see on täiendatud märkega „või sellega samaväärne“.
  6. Iga viidet, mille hankija teeb käesolevas hankes ostuallikale, protsessile, kaubamärgile, patendile, tüübile, päritolule või tootmisviisile, tuleb lugeda selliselt, et see on täiendatud märkega „või sellega samaväärne“. Muu kui tehnilises kirjelduses täpselt näidatud alusele tuginemisel või täpselt kirjeldatud elemendi pakkumisel tuleb pakkumuses esitada hankijale kinnitus ja tõendid pakutava elemendi samaväärsuse kohta (nt tootja kinnitus pakutava elemendi samaväärsuse kohta, muu asjakohane tõendusmaterjal või viide selle saamise võimalusele). Pakkujal on õigus talle sobival viisil tõendada, et tema pakutud lahendus täidab hankedokumentide tehnilises kirjelduses määratletud nõudmisi samaväärselt.

## Tööde iseloomustus ja tingimused

* 1. **Kohustuslik on tööobjektiga tutvumine kohapeal (vt punkte 4.7-4.9).**
  2. Pakkumused tööde maksumuse kohta tuleb esitada vastavalt Lisa 1 - Hinnapakkumuse vormile.
  3. Tööde teostaja peab täitma dokumendis „RMK Keskkonnanõuded metsatöödel“ (Töövõtulepingu Lisa 1) toodud nõudeid.
  4. Tellija poolt edastatakse töövõtjale teostatavate tööde asukohtade kohta SHP/KML-formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada (Lisa 5 – Raieala piirid SHP formaadis).
  5. Töövõtja peab alustama töödega esimesel võimalusel, kuid mitte hiljem kui kaks nädalat pärast Tellija poolt edastatud sellekohast teadet.
  6. Enne töödega alustamist viib Tellija läbi juhendamise objektil töid teostatavatele isikutele. Töövõtja ei tohi ilma Tellija loata lubada tööle juhendamist mitteläbinuid isikuid.
  7. Tööde teostaja peab Tellija nõudmisel töid teostavale tehnikale (ekskavaatorile) paigaldama GPS seadme ja võimaldama Tellija esindajal juurdepääsu GPS seadme jälgimise tarkvarale.
  8. Töövõtjal peab olema valmidus teostada töid selliselt, et ekskavaatori liikumisel ja tööde tegemisel paigaldatakse liikumisteele teisaldatavad plaadid või matid.
  9. Tellijal on õigus esitada täiendavaid nõudeid kasutatavale tehnikale (Näiteks: ekskavaatori lintide laius vähemalt 100 cm või muud sarnast), kui see on vajalik keskkonnakaitselistel kaalutlustel ning töö parima lõpptulemuse saavutamiseks.
  10. Kõik vajalikud kooskõlastused transpordivahenditega tööaladele liiklemiseks ja tehnika transportimiseks läbi tööalasi ümbritsevate kinnistute, mida hankedokumendis ei ole kirjeldatud, taotleb töövõtja iseseisvalt ning kannab kõik sellega kaasneda võivad kulud.
  11. Töödega ei tohi alale tekitada pinnasekahjustusi. Vajadusel tuleb tööalale pääsemiseks rajada ajutine tee mis tuleb peale tööde lõppemist likvideerida. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale. Pärast tehnikaga liikumist teedel tuleb vajadusel taastada rikutud teekatend. Töövõtja on kohustatud taastama või hüvitama tööde käigus hävinenud või kahjustatud objektid.
  12. Tööde teostamisel tuleb jälgida keskkonnanõudeid. **Lubamatu on tehnikaga vees liikudes kütte ja määrdeainete sattumine pinnasesse ja jõkke. Töödeks kasutatava tehnika tankimine peab toimuma väljaspool jõge.**
  13. Tellijal on õigus keskkonnakaitselistel kaalutlustel, ebasobivate ilmastikutingimuste korral või ebasobiva tehnika või valede töövõtete kasutamisel täiendava etteteatamiseta koheselt tööd peatada.
  14. Juhul, kui hankemenetluses kvalifitseerimisel tuginetakse teiste isikute näitajatele, siis peab töövõtja tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.

1. **Tööde tehniline kirjeldus** 
   1. **Ligipääsud**

Ligipääsud taastamisalale on head. Ligipääsud on kirjeldatud projekti peatükis 3.1. Kõik masinate liikumisel tekitatud pinnase kahjustused tuleb tööde järgselt likvideerida.

* 1. **Ettevalmistustööd**

Töövõtja peab enne töödega alustamist olema veendunud, et tööobjektide piirid ja teostatavate tööde asukohad on arusaadavad. Vajadusel tuleb teostada täiendav markeerimine.

Enne töödega alustamist tuleb välja märkida raiealade piirid. Taastamistööd tuleb teostada mehhaniseeritult, kasutades oludesse sobivat eritehnikat. Erandlikel juhtudel, kus pinnase kandevõime ei ole piisav masinate kasutamiseks, võib projektis esitatud lahendused Tellija nõusolekul asendada käsitsi välja ehitatavate lahendustega. **Tööalal karuputke taimede esinemise korral tuleb need kokku koguda ja utiliseerida vastavalt Keskkonnaameti 2019. a. „Karuputke võõrliikide tõrje töö- ja ohutusjuhendile“**

* 1. **Olemasoleva juurdepääsutee korrastamine koos nõvade ja truubi rajamisega**

Enne tööde algust tuleb maaomanikuga üle vaadata tee äärde paigaldatud elektrikaabli ja veetorustiku või muud maaomaniku poolt rajatud infrastruktuuri asukohad ja sügavused, et need tööde käigus ei saaks kahjustada. Tööd on kirjeldatud projekti punktis 3.4

* 1. **Tööalale vajaliku ligipääsu kindlustamine**

Et tagada kogu tööalale ligipääs tehnikaga tuleb kindlustada tehnikaga kasutatavad liikumisteed selliselt, et ei tekiks pinnasesse suuri rööpaid. Vajadusel tuleb rajada ajutine tee tagamaks tehnikaga parema juurdepääs tööalale. Ajutise juurdepääsutee rajamine on kirjeldatud projekti punktis 3.8

* 1. **Raietööd**

Raieala kogupindalaks on 0,25 ha. Raieala piirid on lisatud hankedokumendile SHP formaadis. Raiealale jäetakse kasvama üksikud suuremad puud, mis lepitakse eelnevalt kokku maaomanikuga. Kogu raiutud puittaimestik veetakse välja eelnevalt maaomanikuga kokkulepitud kohta sissesõidutee läänepoolsesse serva. Puit, mille rinnasdiameeter on suurem kui 12 cm, lõigatakse küttepuudeks pikkusega vahemikus 2-3 m (kokkuleppel maaomanikuga) ja ladustatakse maaomanikuga kokkulepitud kohta samal kinnistul. Raietööde käigus raiutud puit, mis satub jõkke tuleb koheselt eemaldada. Samuti tuleb eemaldada paisu lähedal jõe idaküljel asuv puit.

Hinnanguliselt on raiutava ja väljaveetava puidu kogumaht orienteeruvalt 70 tm. Tegelik ladustatav maht võib oluliselt erineda nimetatud mahust.

Töövõtjal on kohustus aidata maaomanikul realiseerida hakkepuit, mille realiseerimise võimalused tuleb eelnevalt kokku leppida maaomanikuga.

* 1. **Derivatsioonikanalite täitmine koos betoonist tugimüüri ning drenaažitorustiku rajamine**

Tööde käigus tuleb sulgeda osaliselt sissevoolu- ja väljavoolu derivatsioonikanalid ning rajada betoonist tugimüür ja drenaažitorustik sissevoolukanalisse. Oluline on, et sissevoolukanalist üle liikumisel ei tohi lõhkuda derivatsioonikanali maakividest laotud servasid. Tööd on kirjeldatud projekti punktides 3.5; 3.7 ja 3.9. Töövõtjal on võimalus derivatsioonikanalite täitmiseks kokkuleppel maaomanikuga saada täitematerjal väljavoolukanali pervest ja vastavalt hoone lammutamise projektile lammutatava hoone kiviosast. Antud tegevuste korral tuleb töövõtjal ise kokku leppida töömahud ja töötasud maaomanikuga. Kanalisse planeeritud pinnase võtmise kohad peavad jääma lauged ja siledad järgides maapinna reljeefi. Rajatav tugimüür tuleb ehitada veskihoonest vähemalt 4 meetri kaugusele.

* 1. **Kalda- ja jõesammaste remont ja olemasoleva ülevoolu madaldamine**

Tööde käigus on vaja olemasoleva paisu põhja betoonist kooriku rajamine projekteeritud kõrgusele; kalda-ja jõesammaste seinte puhastamine samblikest, lahtisest materjalist ning avanenud pragude ja tühimike täitmine; kalda- ja jõesammaste betoonist kooriku ja jäämurdja rajamine. Antud tööd on kirjeldatud projekti punktis 3.10 ja OÜ Lacados projekti „Varangu paisu silla taastamine“ nr.P138 joonisel nr TS-4-03; TS-7-01

* 1. **Kalapääsu rajamine**

Kalapääs tuleb rajada vastavalt projektis esitatud tingimustele, kus tuleb järgida nii kuupmeetreid kui kärestik-kalapääsu ja -madalveesängi ruutmeetreid. Kalapääsu rajamine on kirjeldatud projekti punktis 3.13

* 1. **Kaldakindlustuse rajamine**

Kaldakindlustuse tööd on kirjeldatud projekti punktis 3.14. Oluline on, et juhul, kui rajatakse ajutine juurdepääsutee tööalale, siis tuleb see likvideerida samaaegselt kaldakindlustuse rajamisega.

* 1. **Ettevalmistustööd kalakaamera paigaldamiseks.**

Kalakaamera paigaldamiseks vajalikud tööd on kirjeldatud projekti punktis 3.12. Erinevalt projektist ei tellita antud hankega kalakaamerat ja selle paigaldust vaid ainult ettevalmistuslikud tegevused selleks. Kalakaamera siinide konstruktsioonide mahud on välja toodud projekti lisas 3.

* 1. **Silla rajamine kergliikluseks**

Pärast pinnasetööde ja tehnikaga tööalal liikumise lõppemist tuleb kogu tööalal tasandada pinnas ja sinna külvata muruseeme. Tegevused on kirjeldatud projekti punktis 3.15 ja OÜ Lacados projekti „Varangu paisu silla taastamine“ nr.P138 joonisel nr. TS-6-01; TS-6-03; TS-6-02; TS-4-02

* 1. **Töödejärgse pinnase tasandamine ja muruseemne külvamine**

Silla rajamine on kirjeldatud projekti punktis 3.11. Erinevalt projektist ei planeerita üle Selja jõe idapoolse silla tugimüüri juurde kruusliivast kaldteed.

## Pakkumuse hinna ja eseme väljendamise viis ja hindamiskriteeriumid

## Pakkuja esitab lisaks eRHR süsteemis esitatavale pakkumuse maksumusele ka hankedokumentide Lisa 1 - Hinnapakkumuse vormi. eRHR süsteemis märgib pakkuja ainult Lisa 1 - Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 - Hinnapakkumuse vormil pakutud pakkumuse maksumust, eeldusel, et ei esine arvutusvigu.

* 1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.
  2. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi hankeleping.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

## Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hinnapakkumuse vorm
  2. Lisa 2 – Hankelepingu vorm
  3. Lisa 3 – Pakkumuses kasutatavad vormid
  4. Lisa 4 – Varangu paisu kalapääsu projektlahenduse tööprojekt koos lisadega
  5. Lisa 5 – Raieala piirid SHP formaadis